**1/4/2020**

Nastavna jedinica: **The Fox and the Stork** (a story from Greece)

Draga djeco, danas ćemo učiti priču o lisici i rodi. Ova priča dolazi iz Grčke. Neki od vas možda već poznaju tu priču…Otvorite vaše udžbenike na stranicu 72 i pogledajte slike. Što se dogodilo?

Lisica je pozvala rodu na ručak, rekla je: **Come to my house.** *(Kam tu mai haus)*. **I've** **got some milk for you** *(Aiv got sam milk fo(r) ju:)* – Dođi u moju kuću. Imam mlijeka za tebe.

Rodi je bilo drago. Voljela je mlijeko, rekla je: **Yummy** *(Jami)* – Njam.

Kad je roda došla kod lisice bila je jako gladna, rekla je: **Mmm, I'm hungry!** *(Mmm, aim hangri)* – Mmm, gladna sam.

Ali lukava lisica je poslužila mlijeko u tanjurima. Roda sa svojim dugim kljunom nije mogla jesti iz tanjura…

Kad je roda krenula kući, pozvala je lisicu u goste, rekla je: **Come to my house.** *(Kam tu mai haus)*. **I've got some fish for you** *(Aiv got sam fi*ʃ *for ju:)* – Dođi u moju kuću. Imam ribe za tebe.

Slijedećeg dana lisica je došla kod rode. Bila je gladna, rekla je: **Mmm, I'm hungry!** *(Mmm, aim hangri)* – Mmm, gladna sam.

Ali je roda ribu poslužila u boci i lisica nije mogla svojom njuškicom dohvatiti ribu. Shvatila je svoju pogrešku. Na kraju priče roda i lisica su se pomirile. Lisica je rekla: **I'm sorry!** (Aim sori!) – Žao mi je, ispričavam se. Roda je odgovorila: **I'm sorry, too!** (Aim sori, tu:!) – I meni je žao, i ja se ispričavam. **We are friends now!** *(Vi a(r) frends nau). –* Sada smo prijatelji. Lisica i roda su zajedno ručale…

**Sviđa li vam se priča? Što je pouka ove priče? Prepišite u vaše bilježnice uokvireni sadržaj. Priču možete pogledati i na vašem CD-u.**

**THE FOX AND THE STORK**

**FOX** (foks) - lisica

**STORK**  - roda

**HOUSE** (haus) - kuća

**NE ČINI DRUGIMA ONO ŠTO NE ŽELIŠ DA DRUGI ČINE TEBI**